**Štatút súťaže s názvom**

**„Tipovačka s Tiposom" zo 14. septembra 2020**

**1. Základné ustanovenia**1.1. Reklamnú a propagačnú súťaž „**Tipovačka s Tiposom**" (ďalej ako „súťaž") vyhlasuje a organizuje Slovenský olympijský a športový výbor, o.z., so sídlom: Kukučínova 26, 831 02 Bratislava, IČO: 30811082, združenie zapísané v registri občianskych zdužení vedenom Ministerstvom vnútra, registračné číslo VVS/1-900/90-7417 (ďalej ako „organizátor"). Partnerom súťaže je spoločnosť TIPOS, národná lotériová spoločnosť, a. s., so sídlom: Brečtanová 1, 830 07 Bratislava, IČO: 31 340 822, zapísaná v OR OS BA I., odd.: Sa, vl. č.: 499/B (ďalej len ako „partner“).  
1.2. Súťaž sa riadi pravidlami uvedenými v tomto štatúte (ďalej len „štatút"), ktoré popisujú práva a povinnosti jej účastníkov a pravidlá súťaže.

**2. Účel**Účelom súťaže je v rámci reklamnej a propagačnej kampane zvýšiť informovanosť o aktivitách službách organizátora a partnera súťaže.

**3. Trvanie súťaže**Súťaž bude organizátorom realizovaná na konferencii SPORT (R)EVOLUTION v termíne 16.9.2020, pričom prebehne v rámci troch kôl a to v čase o 9.30, 11.30 a 14:00. hod.

**4. Podmienky účasti v súťaži**  
4.1. Do súťaže sa môže zapojiť každá fyzická osoba, ktorá spĺňa všetky nasledovné podmienky:  
   4.1.1 je spôsobilá na právne úkony,   
   4.1.2 ku dňu prihlásenia sa do súťaže dovŕšila 18 rokov,   
   4.1.3 nie je evidovaná v registri fyzických osôb vylúčených z hrania hazardných hier  
   4.1.4 a ktorá splní podmienky/pravidlá súťaže  
               (ďalej len ako „súťažiaci").  
  
4.2. Organizátor má v prípade pochybnosti o veku výhercu právo požiadať ho o predloženie príslušného dokladu, ktorým by táto osoba osobne preukázala dovŕšenie 18 rokov veku.  
  
4.3. Súťaže sa nesmú zúčastniť osoby, ktoré sú v pracovnom pomere alebo v pomere obdobnom pracovnému pomeru k organizátorovi súťaže, k realizátorovi súťaže, k partnerovi súťaže a k iným osobám, ktoré sa priamo podieľajú na činnostiach súvisiacich s organizovaním súťaže a osoby im blízke v zmysle ustanovenia § 116 Občianskeho zákonníka. V prípade, že sa výhercom stane takáto vylúčená osoba, stráca nárok na výhru; posúdenie podmienok pre stratu nároku prislúcha organizátorovi súťaže.  
  
4.4. Ak sa do súťaže zapojí osoba, ktorá nespĺňa podmienky určené pre súťažiaceho podľa bodu 4.1. článku 4 štatútu, potom platí:  
   4.4.1. organizátor môže túto osobu kedykoľvek zo súťaže vylúčiť a  
   4.4.2. takejto osobe nevzniká nárok na výhru, a to ani v prípade, ak by bola vyžrebovaná za podmienok určených štatútom a splnila ostatné podmienky na výhru podľa štatútu.

**5. Pravidlá**  
5.1. Úlohou súťažiacich pri zapojení sa do súťaže (ako podmienka účasti v súťaži) je odpovedať na otázku, ktorá sa zobrazí v sekcii TIPOVAČKA v rámci menu online profilu prideleného súťažiacemu ako účastníkovi online konferencie SPORT(R)EVOLUTION. Takýmto zapojením sa do súťaže súťažiaci vyjadruje svoj súhlas podľa bodu 9.7 článku 9 štatútu.   
  
5.2. Spomedzi všetkých súťažiacich, ktorí zodpovedali na otázku v sekcii TIPOVAČKA správne, podľa bodu 5.1 štatútu bude z každého kola vyžrebovaný organizátorom súťaže jeden výherca, vždy po ukončení bloku diskusie, ktorej sa otázka týkala, tzn. spolu 3 výhercovia súťaže. Výhercu vyhlási moderátor diskusie a organizátor sa s ním spojí prostredníctvom súkromnej správy v platforme konferencie.   
5.3. Úlohou súťažiacich podľa bodu 5.2 štatútu je odpovedať na otázku zobrazenú v sekcii TIPOVAČKA v priebehu 1 minúty od jej zobrazenia.   
  
5.4.Jeden súťažiaci sa môže zapojiť do všetkých troch kôl súťaže.

**6. Výhra**6.1. Výhrami v súťaži sú pokrové kufríky v hodnote 55 EUR  
     
6.2. Celkovo budú v súťaži 3 výhercovia, z ktorých každý získa jednu výhru, každá v hodnote 55 EUR.  
6.3. Výhry do súťaže zabezpečí partner súťaže. Odovzdanie výhry zabezpečí organizátor súťaže.  
6.4. Výhra zo súťaže je ako ostatný príjem predmetom dane z príjmov v zmysle § 8 ods. 1 písm. i) zákona č. 595/2003 Z. z. o dani z príjmov v znení neskorších predpisov, s výnimkou výhry v hodnote neprevyšujúcej 350 EUR, ktorá je v súlade s § 9 ods. 2 písm. m) bod. 2 zákona o dani z príjmov oslobodená od dane; nominálna hodnota každej jednej výhry v tejto súťaži je 55 EUR.   
  
**7. Odovzdanie výhry**  
7.1. Výhra v bude každému výhercovi odovzdaná zo strany organizátora súťaže. Po tom, čo bude známy výherca, sa s ním prostredníctvom súkromnej správy v platforme konferencie spojí organizátor súťaže, vyžiada si emailový kontakt a požiada výhercu o oznámenie osobných údajov za účelom odovzdania výhry - meno, priezvisko, adresa trvalého pobytu alebo kontaktná adresa, na ktorú chce, aby mu bola výhra doručená. Ak sa nebude vedieť organizátor súťaže spojiť ani opakovane s výhercom, tak takýto výherca stráca nárok na výhru; posúdenie podmienok pre stratu nároku prislúcha organizátorovi súťaže.  
7.2. Výhry sa výhercom odovzdajú nasledovným spôsobom:  
   7.2.1. výhra podľa bodu 6.1.1. článku 6 štatútu bude doručená na adresu uvedenú výhercom pri jeho kontaktovaní podľa bodu 7.1. článku 7. štatútu.

**8. Osobné údaje a osobnostné práva**  
Organizátor informuje súťažiaceho ako účastníka súťaže (t. j. dotknutú osobu) o spracúvaní osobných údajov, ktoré sa jej týkajú, v súlade s NARIADENÍM EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov. Účasťou v súťaži na základe podmienok tohto štatútu dochádza k spracúvaniu osobných údajov (i) účastníka a (ii) výhercu, pričom organizátor je v postavení prevádzkovateľa. **Všetky informácie k spracúvaniu osobných údajov sú sprístupnené na webovej stránke**[**www.olympic.sk**](http://www.olympic.sk)**v sekcii Ochrana osobných údajov.**

Dotknutá osoba má predovšetkým právo požadovať od prevádzkovateľa prístup k svojim osobným údajom, právo na opravu osobných údajov, právo na vymazanie osobných údajov, právo na obmedzenie spracúvania osobných údajov, právo namietať proti spracúvaniu osobných údajov, právo na prenosnosť svojich osobných údajov, právo odvolať súhlas (ak je súhlas právnym základom spracúvania), a právo podať sťažnosť Úradu na ochranu osobných údajov Slovenskej republiky statny.dozor@pdp.gov.sk.

**Prevádzkovateľ osobných údajov:**   
  
Slovenský olympijský a športový výbor, o.z., so sídlom: Kukučínova 26, 831 02 Bratislava, IČO: 30811082, združenie zapísané v registri občianskych zdužení vedenom Ministerstvom vnútra, registračné číslo VVS/1-900/90-7417 .

**Účel spracúvania**: organizácia reklamnej a propagačnej súťaže „Tipovačka s Tiposom", t.j. prevádzkovanie propagačnej súťaže prevádzkovateľom s právnym základom, pri ktorom poskytnutie osobných údajov je potrebné na uzavretie zmluvy, ale zároveň ide aj o zákonnú požiadavku.

**Kategórie osobných údajov účastníkov**: meno, priezvisko, telefónne číslo, e-mail, dátum narodenia, iné osobné údaje potrebné za účelom overenia účastníka (ako súťažiaceho) alebo potrebné za účelom organizovania súťaže.   
  
**Kategórie osobných údajov výhercov**: meno, priezvisko, telefónne číslo, e-mail, adresa trvalého pobytu alebo kontaktná adresa na doručovanie, iné osobné údaje potrebné za účelom overenia výhercu alebo doručenia výhry alebo potrebné za účelom organizovania súťaže, vrátane zvukového záznamu hlasového prejavu  
  
**9. Osobitné ustanovenia**  
9.1. Na výhru v súťaži nevzniká právny nárok. V zmysle § 845 Obč. zákonníka v platnom znení nemožno výhru vymáhať, a to ani prostredníctvom súdu.  
  
9.2. Organizátor nehradí účastníkom súťaže žiadne náklady, ktoré im týmto vzniknú v súvislosti s ich účasťou v súťaži, resp. s výhrou.  
  
9.3. Organizátor súťaže nezodpovedá za žiadne škody vzniknuté v súvislosti s nesprávnymi údajmi poskytnutými účastníkom, alebo v súvislosti s neuplatnením, nevyzdvihnutím, neprijatím, zrieknutím sa resp. nevyužitím výhry.  
  
9.4. Organizátor nezodpovedá za funkčnosť telefónnych, internetových liniek a zariadení, za poštové služby, ani za žiadne výkony, ktoré neprevádzkuje sám.  
  
9.5. Organizátor súťaže si vyhradzuje právo rozhodovať o všetkých otázkach týkajúcich sa tejto súťaže podľa vlastného uváženia a vyhradzuje si tiež právo kedykoľvek obmedziť, odložiť, prerušiť, zmeniť alebo zrušiť súťaž alebo tento štatút súťaže a jej pravidlá.  
  
9.6. Účastníci súťaže (súťažiaci) sa môžu oboznámiť s pravidlami súťaže a týmto štatútom v čase jej trvania na internetovej stránke organizátora olympic.sk/sportrevolution.   
  
9.7. Zapojením sa do súťaže za podmienok určených štatútom vyjadrujú súťažiaci svoj súhlas riadiť sa pravidlami súťaže podľa tohto štatútu, čím vzniká medzi súťažiacim a organizátorom zmluvný vzťah, ktorý sa riadi týmto štatútom.  
  
9.8. Ustanovenia štatútu a priebeh súťaže sa riadia príslušnými ustanoveniami Občianskeho zákonníka.  
  
9.9. Súťažiaci sa môže na organizátora obrátiť so svojou reklamáciou v súvislosti s jeho účasťou v súťaži, a to písomným podaním zaslaným na adresu sídla organizátora (bod 1.1 štatútu). Súťažiaci je povinný sa obracať s akýmikoľvek reklamáciami v súvislosti s jeho účasťou v súťaži výlučne na organizátora spôsobom tu uvedeným. Reklamácia doručená akejkoľvek inej osobe, a to aj osobám, ktoré organizátor používa v súvislosti so zabezpečením prevádzkovania súťaže, sa nepovažuje za kvalifikovanú, ak zo všeobecne záväzných právnych predpisov nevyplýva inak. Po doručení reklamácie organizátor túto vybaví bezodkladne, najneskôr v lehote určenej príslušnými právnymi predpismi.

V Bratislave dňa 14.9.2020